सूचना और प्रसारण मंत्रालय
अनंत महादेवन द्वारा निर्देशित ‘द स्टोरीटेलर’ का 53वें आईएफएफआई के 'दिव्यांगजन' वर्ग में प्रीमियर
समाज के सभी वर्ग फिल्में देखने का आनंद लेने में सक्षम हो - नागराज मंजुले
"हम एक ऐसा उज्ज्वल भविष्य देख रहे हैं जहां किसी को यह नहीं सोचना चाहिए कि फिल्म में ऑडियो-डिस्क्राइबड है या नहीं" - ताहा हाजिक
हम एक्सेसिबिलिटी मानकों के अनुसार और फिल्में बनाने की कोशिश करेंगे: संजय राम, क्रिएटिव डायरेक्टर, फिल्म जियो स्टूडियोज
भारतीय अंतर्राष्ट्रीय फिल्म महोत्सव-53 सभी के लिए है। इस वर्ष भारत के अंतर्राष्ट्रीय फिल्म महोत्सव में दिव्यांगजनों के लिए भी फिल्मों को सुलभ बनाने और उनकी समावेशिता की भावना को बढ़ावा देने का प्रयास किया गया है।
अनंत नारायण महादेवन द्वारा निर्देशित द स्टोरीटेलर का आज महोत्सव के 'दिव्यांगजन' वर्ग में प्रीमियर हुआ। इसकी विशेष स्क्रीनिंग ऑडियो-विज़ुअल रूप से अंतर्निहित ऑडियो डिस्क्रिप्शन्स और सबटाईटल्स से सुसज्जित है।
राष्ट्रीय फिल्म विकास निगम के प्रबंध निदेशक श्री रविंदर भाकर, ने इस अवसर पर उपस्थित फिल्म निर्देशक नागराज मंजुले को सम्मानित किया। राष्ट्रीय फिल्म विकास निगम के महानिदेशक ने कहा कि इस वर्ष का महोत्सव नई फिल्मों की नई शैलियों सहित नई बातों की शुरुआत के कारण अद्वितीय है। श्री रविंदर भाकर ने कहा कि सूचना एवं प्रसारण मंत्रालय ने विशेष रूप से इस महोत्सव को सभी के लिए सुलभ बनाने का निर्देश दिया था। नागराज मंजुले की इच्छा थी कि समाज के सभी वर्गों को फिल्में देखने का आनंद लेने में सक्षम होना चाहिए।
फिल्म का निर्माण करने वाले फिल्म जियो स्टूडियोज के क्रिएटिव डायरेक्टर श्री संजय राम ने कहा, "हम प्रयत्न करेंगे और वर्तमान पहुंच मानकों के अनुसार और अधिक फिल्में बनाएंगे।"
दिव्यांगजन दर्शकों के साथ गोवा में दिव्यांगजनों के लिए राज्य आयोग के सचिव ताहा हाज़िक
राष्ट्रीय फिल्म विकास निगम के प्रबंध निदेशक ने नागराज मंजुले को सम्मानित किया
गोवा में दिव्यांगजनों के लिए राज्य आयोग के सचिव ताहा हाज़िक भी उपस्थित थे। उन्होंने एनएफडीसी और आईएफएफआई द्वारा दिव्यांगजनों के लिए दो फिल्मों के प्रदर्शन के लिए किए गए प्रयासों की प्रशंसा की। उन्होंने श्रोताओं में से कुछ स्वयंसेवकों को एक श्रव्य-वर्णित फिल्म के अनुभव को व्यक्तिगत रूप से अनुभव करने के लिए आंखों पर पट्टी बांधकर फिल्म देखने के लिए कहा।
भारत अंतर्राष्ट्रीय फिल्म महोत्सव में इस वर्ष दिव्यांगजन विशेष खंड सिनेमा को सभी के लिए समावेशी और सुलभ बनाने की दिशा में एक कदम उठाया गया है। इस खंड में, विशेष रूप से सक्षम दर्शकों के लिए फिल्म के प्रदर्शन और स्थल के बुनियादी ढांचे और प्रबंधन के प्रारूपों के संदर्भ में उनकी पहुंच की जरूरतों को ध्यान में रखते हुए समर्पित स्क्रीनिंग का आयोजन किया जाएगा। इस खंड की फिल्मों में उपशीर्षक के साथ-साथ ऑडियो विवरण भी हैं। ऑडियो विवरण विशेष रूप से बनाए गए ऑडियो ट्रैक हैं जो किसी भी फिल्म में दृश्य जानकारी का वर्णन करते हैं। दर्शक उसको सुन सकते हैं और फिल्म की ऐसी सामग्री दर्शकों तक पहुंचाई जाती है जो अन्यथा पहुंच योग्य नहीं है। द स्टोरीटेलर के अलावा, रिचर्ड एटनबरो की ऑस्कर विजेता गांधी को भी इस वर्ष आईएफएफआई में स्क्रीनिंग के लिए ऑडियो-विज़ुअल रूप से अंतर्निहित ऑडियो डिस्क्रिप्शन्स और उपशीर्षक से सुसज्जित किया गया है।
पृष्ठभूमि:
एक्सेसिबिलिटी इंडिया  अभियान तीन कार्यक्षेत्रों को लक्षित करने का आश्वासन देता है - निर्मित पर्यावरण, परिवहन पारिस्थितिकी तंत्र और सूचना एवं संचार पारिस्थितिकी तंत्र।
इस अभियान में भारत में परिवहन, सार्वजनिक स्थान, पर्यटन स्थल, अंतरराष्ट्रीय हवाई अड्डे, रेलवे स्टेशन और सूचना और संचार प्रौद्योगिकी को दिव्यांगजनों के लिए सक्षम बनाना शामिल होगा।
फिल्म द स्टोरीटेलर के बारे में :
तारिणी रंजन बंधोपाध्याय, एक मनमौजी कहानीकार किसी एक नौकरी पर नहीं टिकता है और उसने अपने कामकाजी करियर में 32 नौकरियां बदली हैं। अब 60 वर्ष की उम्र में वह कोलकाता में सेवानिवृत्त और एक विधुर के रूप में रहता हैI उसका एकमात्र अफसोस यह है कि उन्हें अपनी दिवंगत पत्नी अनुराधा को समय नहीं दे सका जो वह हमेशा से चाहती थी। अब अचानक नौकरी के बाद उनके पास भरपूर समय है, लेकिन उनके करीबी उनके साथ नहीं हैं। यह फिल्म सत्यजीत रे की कहानी 'गोलपो बोली तारिणी खुरो' पर आधारित है।
सन्दर्भ : https://pib.gov.in/PressReleasePage.aspx?PRID=1877273